సచిన్ టెండూల్కర్ అంతర్జాతీయ క్రికెట్ సెంచరీల జాబితా

సచిన్ టెండూల్కర్ విశ్రాంత భారతీయ క్రికెటరు. అతను గొప్ప బ్యాట్స్‌మన్‌లలో ఒకరిగా గుర్తింపు పొందాడు.  అతను అంతర్జాతీయ క్రికెట్‌లో అత్యధిక పరుగులు చేసిన ఆటగాడు.  టెండూల్కర్ అంతర్జాతీయ క్రికెట్ కౌన్సిల్ నిర్వహించిన టెస్టు మ్యాచ్‌లు, వన్డే ఇంటర్నేషనల్ (వన్‌డే) మ్యాచ్‌లలో అత్యధిక సెంచరీలు చేశాడు. టెస్టు మ్యాచ్‌లలో 51 సెంచరీలు, వన్‌డేలలో 49 సెంచరీలు చేసి అత్యధిక సెంచరీలు చేసిన ప్రపంచ రికార్డులు నెలకొల్పాడు.   అతను 2012 మార్చిలో బంగ్లాదేశ్‌పై 114 పరుగులు చేసి 100 అంతర్జాతీయ సెంచరీలు సాధించిన ఏకైక క్రికెటరయ్యాడు.

1989లో తన టెస్టుల్లోకి అడుగుపెట్టాక,  టెండూల్కర్ 1990లో మాంచెస్టర్‌లోని ఓల్డ్ ట్రాఫోర్డ్‌లో ఇంగ్లాండ్‌పై తన మొదటి సెంచరీ సాధించాడు; అతను 119 నాటౌట్ చేశాడు. టెస్టు మ్యాచ్‌లలో, టెండూల్కర్ అన్ని టెస్టు క్రికెట్ ఆడే దేశాలపై సెంచరీలు సాధించాడు. ప్రతి ఒక్కరిపై 150 పరుగులు చేసిన రెండవ బ్యాట్స్‌మెన్.   అతను జింబాబ్వే మినహా అన్ని టెస్టు క్రికెట్ ఆడే దేశాలలో కనీసం ఒక గ్రౌండ్‌లోనైనా సెంచరీ చేశాడు. 2010 అక్టోబరులో, బెంగుళూరులో ఆస్ట్రేలియాపై తన 20వ స్కోరును కొట్టడం ద్వారా టెండూల్కర్ 150 లేదా అంతకంటే ఎక్కువ 19 స్కోర్‌ల బ్రియాన్ లారా రికార్డును అధిగమించాడు. అతను 2004లో బంగ్లాదేశ్‌పై ఢాకాలోని బంగాబంధు నేషనల్ స్టేడియంలో 248 పరుగులతో నాటౌట్‌గా తన అత్యధిక స్కోరును సాధించాడు. టెండూల్కర్ ఆరు డబుల్ సెంచరీలు సాధించి 15 సార్లు నాటౌట్‌గా నిలిచాడు. అతని సెంచరీలు 30 వేర్వేరు క్రికెట్ గ్రౌండ్‌లలో వచ్చాయి. వాటిలో 27 భారతదేశం వెలుపల ఉన్న వేదికలలో నమోదయ్యాయి. టెండూల్కర్ 90 - 99 స్కోర్ల మధ్య తొమ్మిది సార్లు ఔట్ అయ్యాడు.

టెండూల్కర్ 1989 లోనే వన్డేల్లో ప్రవేశించినప్పటికీ, ఐదేళ్ల తర్వాత మాత్రమే అతను ఆ ఫార్మాట్‌లో తన తొలి సెంచరీ నమోదు చేశాడు. అతను 1994 సెప్టెంబరులో కొలంబోలోని ఆర్. ప్రేమదాస స్టేడియంలో జరిగిన సింగర్ వరల్డ్ సిరీస్‌లో మూడో మ్యాచ్‌లో ఆస్ట్రేలియాపై 110 పరుగులు చేశాడు. వన్‌డేలలో, టెండూల్కర్ 11 విభిన్న ప్రత్యర్థులపై సెంచరీలు సాధించాడు. అతను శాశ్వత వన్డే అంతర్జాతీయ హోదా కలిగిన అన్ని క్రికెట్ దేశాలపై సెంచరీలు సాధించాడు. 2010లో కెప్టెన్ రూప్ సింగ్ స్టేడియం, గ్వాలియర్‌లో దక్షిణాఫ్రికాపై చేసిన డబుల్ సెంచరీతో వన్‌డేలలో డబుల్ సెంచరీ చేసిన మొదటి బ్యాటరయ్యాడు.  అతను భారతదేశంలో 19 వన్‌డే సెంచరీలు సాధించాడు. ఇది బయటి వేదికలలో 30 చేసాడు. వీటిలో ఏడు సెంచరీలు షార్జా క్రికెట్ అసోసియేషన్ స్టేడియంలో కొట్టినవే. అతను 90 - 99 మధ్య స్కోరు ఉండగా 18 సార్లు, 80 - 89 స్కోరు మధ్య 17 సార్లూ అవుటయ్యాడు.

సూచిక 

 *  నాటౌట్‌గా మిగిలిపోయింది
   ఆ మ్యాచ్‌లో భారత కెప్టెన్
 †  మ్యాన్ ఆఫ్ ద మ్యాచ్

టెస్టు క్రికెట్ సెంచరీల జాబితా

వన్‌డే సెంచరీల జాబితా

సచిన్ సెంచరీలు చేసిన మ్యాచ్‌ల ఫలితాలు

ఇవి కూడా చూడండి 

 ప్లేయర్ ఆఫ్ ది మ్యాచ్ అవార్డులు
 అంతర్జాతీయ వన్డే క్రికెట్ రికార్డుల జాబితా
 టెస్టు క్రికెట్ రికార్డుల జాబితా

మూలాలు

మూలాలు